Publication: Magyar Közlöny
Issue: MK-1998-66 (Year: 1998, Number: 66)
Era: 1990-2004
Section: a 20/1998. (VII. 22.) PM rendelethez
Paragraph Index: 56

3. A munkaterület rövid, jellemző leírása A számviteli szakügyintéző munkáját alapvetően a vállalkozásoknál elvi irányítás mellett önállóan végzi. Szakmai feladatához tartozik a számviteli információs rendszer szabályozásával, az éves beszámoló elkészítésével és elemzésével, a számviteli feladatok végrehajtásával, a számviteli politika kialakításával, továbbá a gazdálkodási feladatok ellátásával és elemzésével kapcsolatos tevékenységek végzése. A számviteli szakügyintéző munkája során jogszabályokat alkalmaz, számviteli információt, adatot gyűjt, nyilvántart és szolgáltat, szervezési szabályozási és elemzési feladatokat végez, önálló döntéseket hoz, ellenőrzéseket végez, intézkedéseket kezdeményez saját hatáskörön túlmenő ügyekben. A számviteli információs rendszer szabályozásában az előkészítéstől az ellenőrzésig részt vesz. Feladatai közé tartozik a vállalkozás vezetési munkájának segítése és támogatása. Informatikai, irodatechnikai és AV eszközöket alkalmaz, az adott feladatnak megfelelően a rendelkezésre álló eszközpark rendeltetésszerű használatával. III. A szakképesítés szakmai követelményei

Source: https://magyarkozlony.hu/hivatalos-lapok/7081367d5d0ce3a3f8eecd7bad53a8e5844d56bc/dokumentumok/f00b468bfc7f770ba4d298abf377e31af9c8785b/letoltes